CELEX: 32012R1170
Language: fi
Date: 2012-12-03 00:00:00
Title: Komission täytäntöönpanoasetus (EU) N:o 1170/2012, annettu 3 päivänä joulukuuta 2012 , tiettyjen tavaroiden luokittelusta yhdistettyyn nimikkeistöön

11.12.2012   
            
            
               FI
            
            
               Euroopan unionin virallinen lehti
            
            
               L 337/6
            
         KOMISSION TÄYTÄNTÖÖNPANOASETUS (EU) N:o 1170/2012,
   annettu 3 päivänä joulukuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä joulukuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara on erivärisistä tekokukista koostuva kukkaseppele, lei-jäljitelmä.
                  Kukin kukka koostuu kahdesta terälehtien muotoon leikatusta yksivärisestä palasta kudottua tekstiiliainetta. Kukat on erotettu toisistaan kukkavartta jäljittelevän läpinäkyvän muoviputken avulla. Muoviputket ja kukat on yhdistetty toisiinsa ohuella langalla niin, että ne muodostavat kukkaseppelettä jäljittelevän renkaan, jonka läpimitta on noin 30 cm.
                  (Ks. valokuva nro 662) (1)
                  
               
               
                  6702 90 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön a alakohdan ja 6 yleisen tulkintasäännön sekä CN-koodien 6702 ja 6702 90 00 nimiketekstien mukaan.
                  Tavara muistuttaa kukkaseppelettä, ja sitä on tarkoitus pitää kaulan ympärillä lei-jäljitelmänä.
                  Tavara ei jää nimikkeen ulkopuolelle 67 ryhmän 3 huomautuksen b alakohdan vuoksi, sillä tekokukkia ei ole valmistettu yhtenä kappaleena, vaan kukin kukka koostuu kahdesta terälehtien muotoon leikatusta tekstiiliainetta olevasta palasta. Lisäksi terälehtien ja varren kokoaminen yhteen ohuen langan avulla on samantapainen menetelmä kuin osien sitominen, liimaaminen tai toisiinsa sovittaminen. Tavara muistuttaa muodoltaan luonnontuotetta (ks. myös harmonoidun järjestelmän selitykset, nimike 6702, 1 ja 3 kohta) riippumatta siitä, vastaavatko yksityiskohdat täsmälleen luonnontuotetta.
                  Tavaraa ei voida luokitella nimikkeeseen 7117 epäaidoksi koruksi, sillä se ei ole korun jäljitelmä vaan kaulan ympärillä pidettävän kukkaseppeleen eli lein jäljitelmä. Tavara ei sen vuoksi täytä nimikkeen 7117 (epäaidot korut) ehtoja.
                  Tavaraa ei myöskään voida luokitella nimikkeeseen 9505 juhla-, karnevaali- ja muuksi huvitusesineeksi, sillä sitä ei ole suunniteltu, valmistettu ja tunnustettu yksinomaan juhlaesineeksi. Siinä ei ole painokuvioita, koristekuviota, symboleja tai kirjoituksia eikä sitä sen vuoksi ole tarkoitettu tietyssä juhlassa käytettäväksi (ks. myös yhdistetyn nimikkeistön selittävät huomautukset, nimike 9505). Lei on lisäksi tarkoitettu henkilön koristeeksi, sillä ei koristella esimerkiksi huonetta tai pöytää. Se ei myöskään ole karnevaaleissa käytetyn naamiaisasun osa (ks. myös harmonoidun järjestelmän selitykset, nimike 9505, A kohdan 1 ja 3 alakohta).
                  Tavaraa ei myöskään voida luokitella nimikkeeseen 6307 muuksi sovitetuksi tekstiilitavaraksi, sillä nimikkeen 6702 (tekokukista valmistetut tavarat) kuvaus on tarkempi yhdistetyn nimikkeistön 3 yleisen tulkintasäännön a alakohdan mukaisesti.
                  Sen vuoksi tavara on luokiteltava CN-koodiin 6702 90 00”tekokukista valmistetuksi, muuta ainetta kuin muovia olevaksi tavaraksi”.
               
            
         
      
         (1)  Valokuva on ainoastaan ohjeellinen.